
Įvadas 


Ugdymas tvariam vystymuisi (UTV) yra svarbus, nes jis apima visas sritis: 
socialinę, emocinę, intelektualinę, fizinę, moralinę ir kt. Ugdymas, skatinantis tvarų 
vystymąsi, padeda žmonėms įgyti įgūdžių, žinių ir vertybių, reikalingų sėkmingam 
gyvenimui ir konstruktyviam indėliui į visuomenę. Jei anksčiau ankstyvasis UTV 
nebuvo dėmesio centre, tai pastaruoju metu vis aiškiau suvokiama, kad ankstyvasis 
ugdymas turi didelį potencialą puoselėjant vertybes, elgesį, įgūdžius, kurie prisideda 
prie tvaraus vystymosi. 

Įvairūs atlikti tyrimai rodo, kad ankstyvasis ugdymas turi didelį potencialą 
puoselėjant vertybes, elgesį, įgūdžius, kurie prisideda prie darnaus vystymosi, 
padeda formuoti adfekvačius santykius su gamta bei tapti aktyviais bendruomenės 
piliečiais, gebančiais suprasti socialines ir aplinkosaugines problemas (Kiesnere 
8. Baumgartner, 2019; Somerville 8. Williams, 2015). Tad akivaizdu, kad ugdymas 
darniam vystymuisi turėtų prasidėti nuo mažens, nes tai taip pat suteiks vaikams 
ir jaunimui daugiau vilties dėl ateities (Vesterinen 8. Ratinen, 2024). Be to, šiame 
etape vaikas pradeda skirti save nuo aplinkos, formuojasi emocinis ir vertybinis 
požiūris į aplinką, gamtą, save, kitus žmones ir pan. (Lamanauskas, 2023). Pagaliau 
UTV ankstyvojoje vaikystėje yra svarbus kaip mokymosi visą gyvenimą ir piliečių 
dalyvavimo pagrindas (Asano, 2011). Be to, tvarumo ugdymas pradinėse klasėse 
gali prisidėti prie tvaraus gyvenimo būdo ir ateities (Kauertz et al., 2019), todėl 
sukuria svarbų pagrindą tolesniam mokymuisi vidurinėje mokykloje. Itin svarbus 
būsimųjų pradinių klasių mokytojų rengimas UTV srityje. Tyrėjai teigia, kad 
būsimiesiems pradinio ugdymo mokytojams reikia sudaryti galimybes tobulinti savo 
žinias apie tvarumo klausimus ir suprasti, kaip pradinių klasių mokiniai gali mokytis 
šiais klausimais arba būti mokomi (Effeney, Davis, 2013). Tyrimai taip pat rodo, kad 
egzistuoja tam tikri skirtumai priklausomai nuo lyties, pavyzdžiui, pradinių mokyklų 
mokytojų vyrų informuotumas apie ekonominį tvarumą yra aukštesnis nei moterų 
(Atmaca ir kt., 2020). 

Lietuvoje įvairūs projektai ir moksliniai tyrimai darnaus vystymosi ir jo sąsajų 
su ugdymu srityje atliekami jau keletą dešimtmečių. Švietimas yra ne tik neatsiejama 
darnaus vystymosi dalis, tačiau ir pagrindinė priemonė, siekiant darnaus vystymosi 
tikslų. Jau 2018-2020 m. buvo numatyta peržiūrėti ir atnaujinti ugdymo programas, 
integruojant darnaus vystymosi, kūrybingumo, verslumo, finansinio raštingumo, 
problemų sprendimo bendradarbiaujant, gamtos mokslų ir kitas temas, įdiegti 

individualios mokinio pažangos vertinimo metodiką, koreguoti egzaminų sistemą ir 
kt. (JT darnaus vystymosi ..., 2018). 

Lietuvoje ugdymo tvariam vystymuisi tyrimai orientuoti į atskirus nagrinėjamo 
fenomeno aspektus. Darnaus vystymosi problematika vis dar nepakankamai tyrinėta 
kontekste kyla nemažai. Aplinkosauginis pilietiškumas Lietuvos švietime apskritai 
nelaikomas prioritetine sritimi, todėl vykdomas chaotiškai, nėra įtrauktas į formalųjį 
ugdymą, šiai sričiai neskiriami reikalingi ištekliai (Poškus ir kt., 2019). Analizuojant 
formalųjį gamtamokslinį ugdymą, mokytojai patiria problemas, susijusias su mokymo 
procesu: trūksta priemonių, žema mokinių mokymosi motyvacija, mokymo turinio 
trūkumai. Didelė dalis mokytojų mokydami gamtos dalykų patiria ir socialines-organizacines 
problemas: trūksta laiko, nepalankios sąlygos, trūksta metodinės pagalbos (Lamanauskas 8. 
Augienė, 2019). Dar viena svarbi tema TV problematikoje yra sveikatos stiprinimo 
klausimai. Lamanausko ir kt. (2021) atliktas sveikatos ugdymo integravimo į 
ikimokyklinio ugdymo programas, skatinančių, limituojančių bei efektyvumą 
lemiančių veiksnių bei jų gerinimo galimybių tyrimas, parodė, kad tinkamas mokytojų 
pasirengimas, kryptinga įstaigos veikla, bei bendruomenės įtrauktis į sveikatos 
ugdymą išlieka esminiais sveikatos ugdymo efektyvumą lemiančiais komponentais, 
tačiau lieka daug neišnaudotų sveikatos ugdymo gerinimo galimybių. Ugdymo 
darniam vystymuisi situacija Lietuvos aukštosiose mokyklose menkai tyrinėjama, 
todėl tikėtina, kad atliktas tyrimas padidins supratimą apie būsimųjų ikimokyklinio 
ir pradinio ugdymo mokytojų rengimą ugdymui tvariam vystymuisi. 

Tyrimo tikslas — atskleisti būsimųjų pradinių klasių mokytojų poziciją apie 
tvarų vystymąsi ir ugdymą tvariam vystymuisi pradinėje mokykloje. 


Tyrimo metodologija 
Tyrimo dizainas 


Atliktas kiekybinis tyrimas. Tyrimas yra pilotinis. Toks tyrimas, naudojant 
kiekybines duomenų rinkimo ir analizės metodus, yra itin tinkamas preliminarioje 
tyrimo stadijoje ir sudaro galimybę greitai surinkti empirinius duomenis. Tyrimas 
atliktas taikant anketavimą (apklausa raštu) 2024 metų sausio-vasario mėnesiais. 
Tyrimas grindžiamas nuostata, kad studentų nuomonių ir vertinimų tyrimai yra 
svarbūs, nes jie leidžia nustatyti aktualias problemas, patikslinti jau žinomas, 
numatyti studijų tobulinimo galimybes. 


Tyrimo imtis ir procedūra 
Tyrime dalyvavo 86 universiteto studentai, būsimieji ikimokyklinio ir pradinio 
ugdymo mokytojai. Tiriamoji imtis sudaryta iš studentų, kurie studijuoja Vilniuje ir 


Šiauliuose. Didžioji dalis studentų (N = 67) studijuoja Vilniaus universiteto Šiaulių 
akademijoje, likusi dalis (N = 19) - Vilniaus universitete. Visi tiriamieji pagal lytį — 

moterys. Tyrimo imtį iš esmės galima laikyti tinkama. Kadangi tyrime analizuojama 
nedaug kintamųjų, todėl esant santykinai nedideliam kintamųjų skaičiui bei 
homogeniškai populiacijai galima mažesnė imtis pagal tūrį (Neuman, 1997). Be to, 
edukaciniuose tyrimuose imtį turėtų sudaryti daugiau nei 30 tiriamųjų dėl „centrinės 
ribos teoremos“ (Mayring, 2007). Anot Fink (2003), mažiausias bandomojo tyrimo 
imties dydis yra 10 tiriamųjų. 

Studentų apklausa vykdyta auditorijose, pateikiant parengtas anketas. Visi 
studentai buvo informuoti apie tyrimo tikslus, jų dalyvavimas buvo savanoriškas ir 
anoniminis. Buvo gautas žodinis studentų sutikimas dalyvauti apklausoje. Tiriamieji 
buvo informuoti, kad jų individualios nuomonės nebus viešai skelbiamos, o pačiam 
tyrimui svarbūs jų komentarai bei išsakytos nuomonės kontekstas. 


Tyrimo instrumentas 


Tyrime naudotas parengtas instrumentas, kuriame pateikti šeši klausimai / 
užduotys. Respondentų taip pat buvo prašoma pateikti komentarus. 


1lentelė 
Instrumento struktūra 


Klausimas / užduotis Komentaras 
Kaip manote, kaip keisis situacija per 


artimiausius 10 metų šiose srityse (pažymėkite). 


Pateiktos 9 sritys vertinimui: oro tarša, miškų 
kirtimas, biotinė krizė, šiltnamio efektas, 
vandens trūkumas, radioaktyvios atliekos, 
GMO, vandens tarša, globalinis atšilimas. 
Vertinimui taikoma ranginė skalė: pagerės, išliks 
maždaug panaši, pablogės. 


Kokia, Jūsų nuomone, yra pati svarbiausia 
aplinkosaugos problema, su kuria susiduria 
Lietuva? Pažymėkite vieną. 


Vandens tarša, pelkių naikinimas, neribotas 
vystymasis (plėtra), nykstančios rūšys, vandens 
trūkumas, kietosios atliekos, egzotiški augalai ir 
(ar) gyvūnai, oro tarša, kita. 

Taikoma nominalinė skalė. 


Kaip manote, ar Jums reikia daugiau žinių 
(kompetencijos) tvaraus vystymosi klausimais? 


Taikoma ranginė skalė: būtinai reikia, iš dalies 
reikia, nereikia. Taip pat respondentų prašoma 
pateikti komentarus. 


Kokia Jūsų nuostata tvaraus 
klausimu? Pažymėkite vieną. 


vystymosi 


Taikoma ranginė skalė. 


Kaip manote, ar yra svarbu mokyti apie tvarų 
vystymąsi pradedant nuo ankstyvojo amžiaus 
(pvz., ikimokyklinėje ugdymo įstaigoje)? 


Taikoma ranginė skalė: svarbu, iš dalies svarbu, 
nesvarbu. Taip pat respondentų prašoma 
pateikti komentarus. 


Ar Jūs turite užtektinai informacijos apie tvarų 
vystymąsi? 


Taikoma ranginė skalė: taip, tikrai užtenka; iš 
dalies užtenka; ne, tikrai neužtenka. Taip pat 
respondentų prašoma pateikti komentarus. 


Pateikti klausimai buvo parengti tik šiam tyrimui, jie buvo analizuojami atskirai 
ir nesudaro atskiros matavimo skalės. Parengti klausimai buvo aptarti ir validuoti su 
dviem ugdymo srities ekspertais (universiteto profesoriais). 

Duomenų analizė 


Tyrimo duomenys išanalizuoti, taikant pagrindinius aprašomosios statistikos 
matus. Skaičiuoti absoliutieji ir santykiniai dažniai. Situacijos pokyčiams įvertinti 
skaičiuotas reikšmingumo indeksas (R/). Kuo indekso (0 < R/ < 1) reikšmė artimesnė 
1, tuo teiginys respondentui yra svarbesnis, reikšmingesnis arba respondentas jam 
labiau pritaria. Ryšiams tarp kintamųjų nustatyti taikytas Spirmeno (Spearman) 
koreliacijos koeficientas rho (p), t. y. ranginės koreliacijos koeficientas, kuris taikomas 
ryšio stiprumui tarp dviejų kintamųjų matuoti, kurių skirstinys nėra normalusis. 


Tyrimo rezultatai 
Išanalizuota, kaip studentai vertina situaciją per artimiausius 10 metų 
devyniose svarbiausiose srityse, t. y. situacija pagerės ar pablogės. Gauti rezultatai 


pateikiami 1 paveiksle. Dažnių skirstinys pateikiamas 1 priede. 


1 paveikslas 
Situacijos pokyčiai per artimiausius 10 metų svarbiausiose srityse, RI 


Vandens trūkumas T————" 0,42 
Genetiškai modifikuoti organizmai ---=-=-=-======* 0,41 
Išnykimas (Extinction)/ biotinė krizė č 0,38 
Oro tara 7 
Radioaktyvios atliekos Er 0,36 
Vandens tarša EE=—>55 0,34 
Šiltnamio efektą sukeliančios dujos LEI 03 
Miškų kirtimas e" 0,31 
Globalinis atšilimas o" 0,17 


0 0,5 1 


RI - reikšmingumo indeksas 


Kaip matyti, RI visais atvejais neviršija 50 96, kitaip sakant, prognozuojama, 
kad visose srityse situacija tik blogės. Didžiausias pablogėjimas įžvelgiamas tokiose 
srityse: kaip globalinis atšilimas (R/ = 0,17), miškų kirtimas (R/ = 0,31), šiltnamio 
efektą sukeliančios dujos (R/ = 0,30). Kiek geresnė situacija prognozuojama dėl 
vandens trūkumo (R/ = 0,42) ir GMO (RI = 0,41). 

Analizuota kaip respondentai vertina svarbiausias aplinkosaugos problemas, 
su kuriomis susiduria Lietuva. Rezultatai pateikiami 2 lentelėje. 


2 lentelė 
Pati svarbiausia aplinkosaugos problema, su kuria susiduria Lietuva 


Problema N 5 

Neribotas vystymasis (plėtra) 21 24,4 
Kietosios atliekos 20 23.3 
Oro tarša 14 16.3 
Vandens tarša 11 12.8 
Pelkių naikinimas 10 116 
Nykstančios rūšys 6 7.0 
Miškų naikinimas 3 3.5 
Egzotiški augalai ir (ar) gyvūnai 1 1.2 


2 lentelėje matyti, kad neribotas vystymasis (plėtra) bei kietosios atliekos 
įžvelgiamos kaip aktualiausios problemos. Nykstančios rūšys, miškų naikinimas, 
egzotiški augalai ir (ar) gyvūnai nelaikomi aktualia Lietuvai problema. 


„Esu pedagogė, apie tai kalbu per pamokas, bet kompetencijų dar trūksta. Kaip tik 
esu užsirašiusi darnaus / tvaraus vystymosi mokymus, kurie bus ilgalaikiai“ (Respondentas 
B). 


Akivaizdu, kad respondentams trūksta žinių / kompetencijos tvaraus 
vystymosi srityje. Rezultatai pateikiami 3 lentelėje. 


3 lentelė 
Žinių poreikio tvaraus vystymosi srityje vertinimas 


Vertinimo lygmuo N 6 
Būtinai reikia daugiau 64 744 
Iš dalies reikia daugiau 22 25.6 
Nereikia 0 0.0 
Iš viso 86 100.0 


Didžioji dauguma tiriamųjų žinias tvaraus vystymosi srityje vertina kaip 
nepakankamas ir teigia, kad jų reikia kur kas daugiau. Į šiuos studentų apklausos 
duomenis / informaciją turi būti atsižvelgta tobulinant / pertvarkant / kuriant studijų 
programas. 


„Žinios visada yra lengviausias kelias siekti pasikeitimų, užsibrėžtų tikslų. Kuo daugiau 
turėsi žinių, suvoksi esamą informaciją, tuo bus lengviau siekti rezultatų“ (Respondentas C). 

„Kaip būsima ikimokyklinio ir pradinio ugdymo mokytoja noriu plėsti žinias šia tema, 
kad galėčiau pritaikyti praktikoje ir teisingai mokyčiau vaikus“ (Respondentas A). 


„Net išgirdus dėstytojų nuomonę ar pasisakymus, nesijaučiu stipriai žinanti, kaip 
ugdyti vaikus, trūksta informacijos, švietimo ir naujienų srauto“ (Respondentas B). 


„Žinios reikalingos, tačiau jas reikia atnaujinti / praplėsti, todėl ši tema — darnus 
/ tvarus vystymasis, man yra aktuali, nes šiuo metu žinios gana ribotos. Taip pat noriu 
susipažinti su šios apklausos rezultatais, išgirsti mokslininkų, tyrėjų nuomones, įžvalgas, 
perspektyvas analizuojama tema“ (Respondentas E). 


Atitinkamai vertinama turima informacija apie tvarų vystymąsi. Rezultatai 
pateikiami 4 lentelėje. 


Ąlentelė 
Informacijos apie tvarų vystymąsi pakankamumas 


Vertinimo lygmuo N 6 
Taip, tikrai užtenka 5 5.8 
Iš dalies užtenka 41 47.7 
Ne, tikrai neužtenka 40 46.5 
Iš viso 86 100.0 


Kaip matyti 4 lentelėje, informacijos apie tvarų vystymąsi neužtenka arba 
tik iš dalies informacija pakankama. Žinių poreikis ir informacijos pakankamumas 
akivaizdžiai susiję. Tarp šių požymių fiksuojamas neigiamas koreliacinis ryšys (p = 
-0,23, p = 0,03). 


„Aš nuolat stengiuosi būti gerai informuota apie tvaraus ir darnaus vystymosi temas, 
nes tai yra esminė mūsų visuomenės ir aplinkos ateities dalis. Tačiau tvaraus vystymosi sritis 
yra nuolat besikeičiančios ir plėtojamos, todėl svarbu nuolat atnaujinti žinias“ (Respondentas 
A). 


„Sunku įvardyti, bet turimą informaciją šia tema nuolat reikia atnaujinti, pagrįsti, nes 
kaita visose srityse vyksta nuolat. Reikia paminėti, kad kalbame apie globalias problemas, 
kurios paliečia kiekvieną pilietį, gyventoją, ekosistemos narį. Juolab susiduriame su daug 
nuomonių / požiūrių iš įvairių veiklos / rinkos sektorių šia tema, todėl visuomenę reikia 
supažindinti su šiomis aktualijomis. Svarbiausia nebijoti, parodyti kritikuojančios pozicijos, 
nes tema gana opi, o pasekmės irgi nemažos. Šviesti visuomene būtina“ (Respondentas B). 


Analizuota tiriamųjų pozicija dėl mokymo apie tvarų vystymąsi ankstyvajame 
amžiuje (pvz., ikimokykliniame ugdyme). Gauti rezultatai pateikiami 5 lentelėje. 

5 lentelė 
Mokymo apie tvarų vystymąsi ankstyvajame amžiuje svarba 


Vertinimo lygmuo N 5 
Svarbu 77 89.5 
Iš dalies svarbu 8 9.3 
Nesvarbu 1 1.2 
Iš viso 86 100.0 


Galima teigti, kad dauguma tiriamųjų mokymą apie tvarų vystymąsi 
ankstyvajame amžiuje laiko itin svarbiu. Pastarasis kintamasis tiesiogiai koreliuoja su 
žinių poreikiu apie tvarų vystymąsi (p = 0,33, p = 0,002). Respondentai pabrėžiantys 
mokymo apie tvarų vystymąsi svarbą, atitinkamai išsako didesnį poreikį žinioms 
apie tvarų vystymąsi. 


„Ankstyvasis amžius tinkamiausias metas supažindinti vaikus su tai, kas yra svarbu, norint 
pasiekti užsibrėžtus darnaus vystymosi tikslus. Tai imlus amžius naujoms patirtims ir žinioms“ 
(Respondentas A). 


„Kuo anksčiau pradėsime mokyti apie tvarų vystymąsi, tuo didesnė tikimybė, kad ateityje 
pavyks pristabdyti taršos ir neriboto vystymo problemas“ (Respondentas B). 


„Ugdyti sąmoningumą tvariam vystymuisi reikia kuo anksčiau, taigi ankstyvasis ugdymas ne 
išimtis, tik ugdymas darniam vystymuisi turėtų daugiau būti orientuotas per žaidimus, kitas įdomias ir 
vaikus įtraukiančias praktikas“ (Respondentas C). 


„Svarbu, nes vaikai ankstyvam amžiuje yra žingeidūs ir atviri informacijai, ją greitai priima ir 
įsisavina“ (Respondentas D). 


„Labai svarbu, kad ankstyvojo amžiaus vaikai žinotų ir suprastų, kad pasaulyje, kuris jiems 
dar atrodo labai gražus, yra daug problemų, kurios reikalauja būti išspręstos ar bent bandomos 
išspręsti, taip pat jiems svarbu žinoti ir tai, kaip jie patys gali prisidėti prie darniojo vystymosi smulkiais 
žingsneliais“ (Respondentas E). 


Analizuota studentų nuostata tvaraus vystymosi klausimu. Gauti rezultatai 
pateikiami 6 lentelėje. 


6 lentelė 
Nuostata tvaraus vystymosi klausimu 


Nuostata N (26) 
Esu aistringa (-as) „advokatas“ (-ė) 4 (4.7) 
Manau, kad tai yra geras dalykas 72 (83.7) 
Gerai, jei kiti nori tai daryti 6 (7.0) 
Man tai tikrai netrukdo 3 (3.5) 
Manau, tai yra laiko ir pastangų švaistymas 0 (0.0) 
Aš tikrai nežinau, ką turite galvoje sakydami tvarus / darnus vystymasis 1 (1.2) 

6 lentelėje matyti, kad daugumos tiriamųjų nuostata yra pozityvi. Net 83,7 46 
studentų mano, kad tai yra geras dalykas. Kita vertus daugiau nei 10 4 yra neutralūs / 
indiferentiški šiuo požiūriu, kas atspindi menką tiriamųjų suinteresuotumą UTV 
klausimu. 


Išvados 


Tyrimo rezultatai atskleidė, kad didelė dalis būsimųjų mokytojų vertindami 
situacijos pokyčius per artimiausius 10 metų devyniose svarbiausiose srityse, 
prognozavo, kad visose srityse situacija blogės. Akivaizdu, kad tokie situacijos 
vertinimo scenarijai labiausiai priklauso nuo socialinės ir ekonominės žmonijos 
raidos bei kokių priemonių / veiksmų nacionaliniu ir tarptautiniu mastu bus imtasi, 
kad šitokių prognozių pasekmės žmonijai būtų kuo švelnesnės. 

Tyrimo rezultatai leidžia konstatuoti, kad nacionaliniame kontekste 
neribotas vystymasis (plėtra) bei kietosios atliekos įžvelgiamos, kaip aktualiausios 
aplinkosauginės problemos. Nykstančios rūšys, miškų naikinimas, egzotiški augalai 
ir (ar) gyvūnai nelaikomi aktualia Lietuvai problema. Didžioji dauguma būsimųjų 
mokytojų žinias tvaraus vystymosi srityje vertina kaip nepakankamas ir teigia, kad 
jų reikia kur kas daugiau. Šie tyrimo duomenys įpareigoja studijų programų rengėjus 
ir vykdytojus atsižvelgti tobulinant / pertvarkant / kuriant studijų programas ir 
konstruojant atskirų mokomųjų dalykų turinį. 

Tyrimo rezultatai leidžia teigti, kad dauguma tiriamųjų mokymą apie tvarų 
vystymąsi ankstyvajame amžiuje laiko itin svarbiu. Pastarasis kintamasis tiesiogiai 
koreliuoja su žinių poreikiu apie tvarų vystymąsi. Respondentai pabrėžiantys 
mokymo apie tvarų vystymąsi svarbą, atitinkamai išsako didesnį poreikį žinioms 
apie tvarų vystymąsi. Be to, nustatyta, kad daugumos tiriamųjų nuostata tvaraus 
vystymosi klausimu yra pozityvi ir tik nedidelė dalis tiriamųjų turi neutralią poziciją 
šiuo klausimu. 

Tyrimas, be abejo, turi keletą limitacijų. Pirma, tyrimo imtis yra maža, 
nepaisant to, kad iš esmės atitinka preliminaraus / pilotinio tyrimo principus. Dėl 
tiriamos populiacijos homogeniškumo, nebuvo analizuoti galimi skirtumai lyties 
atžvilgiu. 

1 priedas 
Situacija per artimiausius 10 metų svarbiausiose srityse, N (26) 


Išliks maždaug 


Sritys Pagerės Kangėi Pablogės 
Oro tarša 11(12.8) 41 (47.7) 34 (39.5) 
Miškų kirtimas 11 (12.8) 31 (36.0) 44 (51.2) 
Išnykimas (Extinction) / biotinė krizė 6 (7.0) 55 (64.0) 25 (29.1) 
Šiltnamio efektą sukeliančios dujos 6 (7.0) 40 (46.5) 40 (46.5) 
Vandens trūkumas 10(11.6) 53 (61.6) 23 (26.7) 
Radioaktyvios atliekos 9(10.5) 44 (51.2) 33 (38.4) 
Genetiškai modifikuoti organizmai 19 (22.1) 34 (39.5) 33 (38.4) 
Vandens tarša 14 (16.3) 31 (36.0) 41 (47.7) 
Globalinis atšilimas 3 (3.5) 24 (27.9) 59 (68.6) 
Summary 


EDUCATION FOR SUSTAINABLE DEVELOPMENT IN PRIMARY SCHOOL: THE POSITION OF 
PRE-SERVICE PRIMARY SCHOOL TEACHERS 


Vincentas Lamanauskas, Daiva Malinauskienė 
Vilnius University, Lithuania 


The results of the survey showed that a large proportion of pre-service teachers, when 
assessing the situation over the next 10 years in nine key areas (air pollution, deforestation, 
biotic crisis, greenhouse effect, water scarcity, radioactive waste, GMOSs, water pollution, 
global warming), predicted that the situation would worsen in all areas. It is clear that such 
scenarios are mostly dependent on the socio-economic development of humanity and 
what measures/actions will be taken at national and international level to minimise the 
conseguences of such predictions for humanity. 

The results of the study show that in the national context, sprawl and solid waste are seen 
as the most pressing environmental problems. Endangered species, deforestation, exotic 
plants and/or animals are not considered to be a pressing issue in Lithuania. The vast 
majority of preservice teachers consider their knowledge of sustainable development to be 
insufficient and say that much more is needed. These findings oblige curriculum designers 
and implementers to take this into account when improving/restructuring/developing 
curricula and constructing the content of individual subjects. 

The results suggest that the majority of respondents consider teaching about sustainable 
development at an early age to be very important. The latter variable is directly correlated 
with the need for knowledge about sustainable development. Respondents who emphasise 

the importance of teaching about sustainable development have a correspondingly higher 
need for knowledge about sustainable development. In addition, it is found that the majority 
of the respondents have a positive attitude towards sustainable development and only a 
small number of respondents have a neutral attitude towards it. 

The study certainly has some limitations. Firstly, the sample size of the study is small, despite 
the fact that it is in principle in line with the reguirements of a preliminary/pilot study. 
Due to the homogeneity of the population studied, possible gender differences were not 
analysed. 

Keywords: education for sustainable development (ESD), guantitative survey, primary 
school, pre-service teachers, sustainable development 

